Imtella' Diċembru 12, 2021 It-tenur ta' fama mondjali Joseph Calleja ngħaqad ma' bintu Clara fi dwett li saħħar lil dawk preżenti għal serata ta' mużika organizzata mill-BOV Joseph Calleja Foundation. Din il-fondazzjoni twaqqfet biex primarjament tgħin lil tfal li jkollhom talent mużikali u jkunu ġejjin minn familji li għaddejjin minn problemi. Kien waqt is-serata li fiha ħadu sehem uħud minn dawn it-tfal li waqt li kien bilqegħda t-tenur Calleja kanta ma' bintu Clara, li kienet fuq il-palk, is-silta "La vie en rose". Fi tmiem id-dwett Calleja mar jgħannaq lil bintu qalb iċ-ċapċip ta' dawk preżenti fis-sala tal-lukanda fejn ittellgħet is-serata mużikali.